open-index/open-wikipedia-markdown huggingface dataset:
எம். கே. இந்திரா

**மாலூரு கிருஷ்ணராவ் இந்திரா** (Malooru Krishnarao Indira) (5 சனவரி 1917-15 மார்ச் 1994) இவர் கன்னட மொழியில் நன்கு அறியப்பட்ட இந்திய புதின ஆசிரியராவார். இவர் பல்வேறு மதிப்புமிக்க விருதுகளை வென்ற 'பனியம்மா' போன்ற புதினங்களை எழுதியுள்ளார். இவர் தனது நாற்பத்தைந்து வயதில் புதினங்களை எழுதத் தொடங்கினார். இவரது சில புதினங்கள் திரைப்படங்களாக உருவாக்கப்பட்டுள்ளன.

## ஆரம்ப கால வாழ்க்கை
பிரித்தானிய இந்தியாவின் முந்தைய மைசூர் இராச்சியத்தில் தீர்த்தஹள்ளியில் வளமான விவசாயியான டி.சூர்யநாராயண ராவ் மற்றும் பனசங்கரம்மா என்பவருக்கும் 1917 சனவரி 5 ஆம் தேதி இந்திரா பிறந்தார். இவரது சொந்த கிராமம் சிக்மகளூர் மாவட்டத்தில் நரசிம்மராஜபுரா என்பதாகும். எம். கிருஷ்ணா ராவ் உடன் பன்னிரெண்டாவது வயதில் திருமணம் செய்து கொள்வதற்கு முன்பு இவரது முறையான கல்வி ஏழு ஆண்டுகள் நீடித்தது. கன்னட கவிதைகளைப் படித்த இவருக்கு இந்தி இலக்கியம் குறித்த நல்ல அறிவும் இருந்தது. தனது ஒரு புத்தகத்தில் கூறியது போல இந்திரா புகழ்பெற்ற எழுத்தாளர் திரிவேணியை மண்டியாவில் இருந்தபோது சந்தித்தார். திரிவேணி இவரது எழுத்துத் திறனைப் பாராட்டினார், இது கதைகள் மற்றும் புதினங்களை எழுதவும் அச்சு ஊடகங்களில் வெளியிடவும் தூண்டியது. நாற்பத்தைந்து வயதில் தாமதமாக புதினங்கள் எழுதத் தொடங்கினார். இவர் தனது 77 வயதில் இறந்தார். எம்.கே.இந்திரா புகழ்பெற்ற பத்திரிகையாளர் சூபானாவின் டி.எஸ்.ஆர் எனப் புகழ் பெற்ற டி.எஸ்.ராமச்சந்திர ராவின் இளைய சகோதரியாவார்.

## தொழில்
இந்திராவின் முதல் வெளியிடப்பட்ட புதினம் 'துங்கபத்ரா' என்பதாகும். இது 1963 இல் வெளியிடப்பட்டது. இதைத் தொடர்ந்து 'சதானந்தா' (1965), 'கெஜ்ஜே பூஜே' (1966) மற்றும் 'நவரத்னா' (1967) போன்ற பிற புதினங்களும் படங்களாக வெளிவந்தன. 'கெஜ்ஜே பூஜே' என்ற இவரது ஒரு புதினம்1969 ஆம் ஆண்டில் இயக்குநர் புட்டண்ணா கனகலின் இயக்கத்தில் ஒரு படமாக உருவாக்கப்பட்டது. 1976 ஆம் ஆண்டில் வெளியான 'பனியம்மா' இவரது மிகவும் பிரபலமான படைப்பாகும். 'பனியம்மா' என்பது ஒரு குழந்தை விதவையின் வாழ்க்கையை அடிப்படையாகக் கொண்ட ஒரு புதினமாகும். இந்திரா தனது குழந்தை பருவத்தில் அறிந்த ஒரு விதவையின் நிஜ வாழ்க்கை கதை இது. விதவை இந்திராவின் தாயிடம் விவரித்தபோது இந்திரா இக்கதையைக் கேட்டார். இந்த புதினம் பெண்ணியம் தொடர்பான பல புத்தகங்களில் விவாதத்திற்குரிய விஷயமாக இருந்து வருகிறது. ]பனியம்மா]வை இயக்குநர் பிரேமா கரந்த் ஒரு படமாக உருவாக்கினார். மேலும் இந்த படம் பல சர்வதேச விருதுகளை வென்றது. இந்திராவின் மற்ற புதினங்களான 'கெஜ்ஜே பூஜே', 'பூர்வபரா' போன்றவையும் படமாக்கப்பட்டுள்ளது. இந்திரா நாற்பது புதினங்களை எழுதியுள்ளார்.

இந்திராவின் புதினங்களான, 'துங்கபத்ரா', 'சதானந்தா', 'நவரத்னா' மற்றும் 'பனியம்மா' ஆகியவை கன்னட சாகித்ய அகாடமி விருதுகளை வென்றுள்ளது. இந்த ஆண்டு விருது ஆண்டின் சிறந்த கன்னட இலக்கியங்களுக்கு வழங்கப்படுகிறது. இலக்கியத்திற்கான இவரது பங்களிப்பைக் கருத்தில் கொண்டு, இந்திராவின் பெயரில் ஒரு விருது அமைக்கப்பட்டு சிறந்த பெண் எழுத்தாளர்களுக்கு வழங்கப்படுகிறது. தேஜஸ்வினி நிரஞ்சனா, என்பவர் 'பனியம்மா'வை ஆங்கிலத்தில் மொழிபெயர்த்துள்ளார். மேலும் இந்த மொழிபெயர்ப்பு அவருக்கு சாகித்ய அகாதமி விருதையும் மேலும் பல விருதுகளையும் வென்றுள்ளது.

## மேற்கோள்கள்

## குறிப்புகள்

* 
* 

## வெளி இணைப்புகள்
* Dr. Kamat's Article on M.K. Indira

பகுப்பு:கன்னட மக்கள்
பகுப்பு:சிவமொக்கா மாவட்ட மக்கள்
பகுப்பு:1994 இறப்புகள்
பகுப்பு:1917 பிறப்புகள்
பகுப்பு:கன்னட எழுத்தாளர்கள்
டைம் என்ன பாஸ்

***நேரம் என்ன பாஸ்*** ( What is the time, boss?) என்பது இயக்குநர் சுபு இயக்கிய ஓர் இந்திய தமிழ் மொழி அறிவியல் புனைகதை வலைத் தொடர்.  இதன் கதைகளம் ஓ தகவல் தொழிநுட்ப இளைஞனின் வழக்கமான சாகசங்களை எதிர்கொள்ளும் படத்தின் கதைக்களமாகும். இறுதியாக வெவ்வேறு காலங்களில் இருந்து வந்த நான்கு மனிதர்களுடன் இந்த இளைஞன் சென்னையில் தற்செயலாக சிக்கிக்கொள்கிறார். இது தான் கதைக்களம். இது அமேசான் பிரைம் வீடியோவில் வெளியிடப்பட்டது 

## நடிகர்கள்
### முதன்மை
* பாலமுருகனாக(பாலா) பாரத் 
* டாக்டர் பாரதியாக பிரியா பவானி சங்கர்
* கில்லி வல்லவன் (கில்லி) ஆக ரோபோ ஷங்கர்
* விசித்திரமானவராக கருணாகரன்
* ஹன்னா கிளார்க்காக சஞ்சனா சரதி
* வாட்ச்மேன் சந்தோஷமாக அலெக்சாண்டர் பாபு

### விருந்தினர் கதாபாத்திரம்
* வீட்டு உரிமையாளராக மாமதி சாரி
* ரூன் ஜஹாமாக ஆர்.எஸ்.சிவாஜி
* ஆலவயனாக ஜார்ஜ் மரியன்
* போக்குவரத்து கான்ஸ்டபிளாக ஆர்.அரவீந்திராஜ்
* வேலெல்லியாக மாயா எஸ்.கிருஷ்ணன்
* வாடிக்கையாளராக மிப்பு
* சுகந்தியாக பல்லவி சதானந்த்
* கபீர் கண்ணனாக அசோக் செல்வன்
* பிரிட்டோவாக விக்னேஷ் விஜயன்
* பாலமுருகனின் பாட்டியாக ராதா மணி
* ராஜேந்திரன் "செம்மா சிங்கர்" நீதிபதி / பூமியிலிருந்து மகாத்மா காந்தி 36
* விவரிப்பாளராக ஆர். பார்த்திபன்

## வெளியீடு
இந்த படம் அமேசான் பிரைம் வீடியோவில் 2020 ஆம் ஆண்டு செப்டம்பர் 18, அன்று வெளியிடப்பட்டது.

## குறிப்புகள்


## வெளிப்புற இணைப்புகள்
*

பகுப்பு:தமிழ் வலைத் தொடர்கள்
பகுப்பு:அமேசான் பிரைம் வீடியோ அசல் நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழ் கனவுருப்புனைவு தொலைக்காட்சி தொடர்கள்
அனசுயா சங்கர்

**திரிவேணி** என்ற தனது புனைப்பெயரால் பிரபலமாக அறியப்பட்ட **அனசுயா சங்கர்** (Anasuya Shankar) (1 செப்டம்பர் 1928 - 29 சூலை 1963), கன்னட மொழியில் நவீனப் புனைகதைகளை எழுதிய இந்திய எழுத்தாளர் ஆவார். இவரது பல புதினங்கள் திரைப்படமாக உருவாக்கப்பட்டுள்ளன. மிக முக்கியமாக, *பெல்லி மோடா* (1967) மற்றும் *ஷரபஞ்சாரா* (1971) - இவை இரண்டும் நடிகை கல்பனா நடித்து புட்டண்ணா கனகல் இயக்கியுள்ளார். இவரது சிறிய கதைகள் தொகுப்பு *சமஸ்யய மாகு* 1950 இல் தேவராஜா பகதூர் பரிசை வென்றது. இவரது புதினமான *அவலா மனே* 1960 இல் கர்நாடக சாகித்ய அகாதமி விருதைப் பெற்றது. 

## வாழ்க்கை
இவர், 1928 செப்டம்பர் 1 ஆம் தேதி பிரித்தானிய இந்தியாவின் முந்தைய மைசூர் இராச்சியத்தில் (இன்றைய மைசூர், கர்நாடகா) மைசூரின் சாமராஜபுரம் புறநகரில், பி. எம். கிருஷ்ணசாமி மற்றும் தங்கம்மா ஆகியோருக்கு பிறந்தார்.  இவர் பாகீரதி என்றும் அழைக்கப்பட்டார். இவருக்கு ஆர்யாம்பா பட்டாபி என்ற ஒரு தங்கை இருந்தார். இவர் ஒரு எழுத்தாளராகவும் இருந்தார். இவரது குடும்பத்தில் இவரது மாமா பி.எம்.ஸ்ரீகாந்தையாவும், உறவினர் வாணியும் எழுத்தாளர்கள் ஆவர் .

மைசூரில் உள்ள மகாராணி கலைக் கல்லூரியில் தனது இளங்கலை பட்டப்படிப்பில் தங்கப்பதக்கம் பெற்ற இவருக்கு, 1947 ஆம் ஆண்டில், அரசியல் அறிவியலில் சிறந்து விளங்கியதற்காக சித்தேகவுடா தங்கப் பதக்கம் வழங்கப்பட்டது.  மைசூரில் உள்ள சாரதா விலாச கல்லூரியில் ஆங்கில பேராசிரியரான எஸ்.என்.சங்கரை (1925–2012) 1951 இல் திருமணம் செய்து கொண்டார். 

மகாத்மா காந்திக்கு மரியாதை செலுத்தும் விதமாக இவர் திரிவேணி என்ற புனைப் பெயரை ஏற்றுக்கொண்டார். காந்தியின் மரணத்தைத் தொடர்ந்து அவரது அஸ்தி, கங்கையின் பிற இணை நதிகளான யமுனை ஆறு மற்றும் திரிவேணி சங்கம் என்று அழைக்கப்படும் கண்ணுக்கு தெரியாத சரசுவதி ஆறு ஆகியவற்றின் சங்கமத்தில் கரைக்கப்பட்டது.  மைசூரில் உள்ள மிஷன் மருத்துவமனையில் மீரா என்ற குழந்தையைப் பெற்றெடுத்த 10 நாட்களுக்குப் பிறகு,சூலை 29, 1963 அன்று இவர் நுரையீரல் அடைப்பு காரணமாக இறந்தார். 

## தொழில்
திரிவேணி, அபஸ்வரா என்ற தனது முதல் புதினத்தை1953 இல் வெளியிட்டார்.  அதன் பிறகு, இவர் 20 புதினங்களையும், 3 சிறுகதைத் தொகுப்புகளையும் வெளியிட்டார்.  இவரது புதினக்களில் முக்கியமாக பெண்கள் எதிர்கொள்ளும் உளவியல் பிரச்சினைகள், அவர்களின் உணர்ச்சிகள் மற்றும் ஏமாற்றங்கள் ஆகியவற்றை அடிப்படையாகக் கொண்ட கதைகளாக இருந்தன.  இவரது *<nowiki/>'தவரேய கோலா*' என்ற புதினம் சாகித்ய அகாடமி விருதை வென்றது. 

## மேற்கோள்கள்

பகுப்பு:கன்னட எழுத்தாளர்கள்
பகுப்பு:கன்னட மக்கள்
பகுப்பு:1963 இறப்புகள்
பகுப்பு:1928 பிறப்புகள்
இலவு நரேந்திரநாத்து

**இலவு நரேந்திரநாத்** *(Lavu Narendranath)* ஓர் இந்திய எலும்பியல் அறுவை சிகிச்சை நிபுணராவார்.  மருத்துவ ஆராய்ச்சியாளராகவும் ஐதராபாத்திலுள்ள நிசாம் மருத்துவ அறிவியல் நிறுவனத்தின் இயக்குனராகவும் இருந்தார். 
## தொழில்
மருத்துவப் பாடத்தில் பட்டமும், முதுகலைப் பட்டமும்   பெற்றபின்னர் நரேந்திரநாத்   நிசாம் மருத்துவ அறிவியல் நிறுவனத்தில் சேர்ந்தார். 2013 ஆம் ஆண்டு ஆகத்து 31 வரை நிறுவனத்தின்  துணைத் தலைவராக தனது மேலதிக பதவி நிறைவு பெறும் வரை அங்கு பணியாற்றினார்.  தொடர்ந்து இயக்குநராகப் பணியைத் தொடரும்படி நிறுவனம் இவரிடம்  கேட்டுக் கொண்டது. இந்நியமனத்திற்கு எதிராக தொடரப்பட்ட வழக்கு தோல்வி அடைந்ததால் இவர் தன் பணியை தொடர்ந்து வருகிறார். நரேந்திரநாத்தின் பதவிக்காலத்தில் நிறுவனம் பல முன்னேற்றங்களைக் கண்டுள்ளது. போலியோ பாதிப்புக்குள்ளான நபர்கள் மற்றும் உறுப்புத் துண்டிக்கப்பட்டவர்களுக்கான மிகக் குறைந்த எடை கொண்ட செயற்கைக்  கால்களை உருவாக்கும் திட்டத்தில் புகழ்பெற்ற விஞ்ஞானியும் இந்தியாவின் முன்னாள் குடியரசுத் தலைவருமான  அப்துல் கலாமுடன் இணைந்து இவர் பணியாற்றியுள்ளார். இந்திய மருத்துவத்துறையில் நரேந்திரநாத் ஆற்றிய சீறிய பணிகளுக்காக இந்திய அரசு நான்காவது உயர் குடிமக்கள் விருதான பத்மசிறீ விருதை 2005 ஆம் ஆண்டு இவருக்கு வழங்கிச் சிறப்பித்தது.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய மருத்துவர்கள்
பகுப்பு:தெலுங்கு மக்கள்
டாக்டர். அம்பேத்கர் நகர்

**டாக்டர். அம்பேத்கர் நகர்** (**Dr. Ambedkar Nagar** -  commonly known as **Mhow**), பொதுவாக **மாவ்** நகரம் என அழைக்கப்படும் இந்நகரம்,  இந்தியாவின் மத்தியப் பிரதேச மாநிலத்தின் இந்தூர் மாவட்டத்தில் அமைந்துள்ளது. இந்நகரம் இந்தூர் நகரத்திற்கு தென்மேற்கே 23 கி.மீ. தொலைவில், பழைய மும்பை - ஆக்ரா நெடுஞ்சாலை எண் 3-இல்  அமைந்துள்ளது. இவ்வூரில் அம்பேத்கர் பிறந்ததால், அவரின் நினவை போற்றும் வகையில், மாவ் நகரத்தின் பெயரை, 2003-இல் மத்தியப் பிரதேச அரசு டாக்டர். அம்பேத்கர் நகரம் என மாற்றியது.  இந்நகரத்தின் நிர்வாகத்தை இந்திய இராணுவத்தின் குடும்பத்தினர்கள் கொண்ட பாசறை மன்றக் குழு மேற்கொள்கிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, டாக்ட. அம்பேத்கர் நகரத்தின் மொத்த மக்கள்தொகை 81,702 ஆகும். அதில் ஆண்கள் 43,888   மற்றும் 37,814   பெண்கள் உள்ளனர். பாலின விகிதம் 1000 ஆண்களுக்கு 862  பெண்கள் வீதம் உள்ளனர். 6 வயதிற்குட்பட்ட குழந்தைகள் 9308 (11.39%)  ஆக உள்ளனர். சராசரி எழுத்தறிவு 85.78%  ஆக உள்ளது. மக்கள்தொகையில் இந்துக்கள் 66.54%, இசுலாமியர் 29.41%, சமணர்கள் 0.45%, பௌத்தர்கள் 0.54%, கிறித்தவர்கள் 1.55%, சீக்கியர்கள் 1.32% மற்றும் பிறர் 0.19%  ஆகவுள்ளனர்.

## இராணுவப் பாசறைகளும், இராணுவப் பயிற்சி கல்லூரிகளும்
1818 முதல் இந்நகரத்தில் பிரித்தானிய இந்தியாவின் இராணுவப் பாசறை உள்ளது. தற்போது இந்நகரத்தில் இந்தியத் தரைப்படையின் மூன்று இராணுவப் பயிற்சி நிலையங்கள் உள்ளது. அவைகள்: 1 மாவ் இராணுவப் பொதுப் பள்ளி, 2 இராணுவப் போர்க் கல்லூரி, 3 இராணுவத் தகவல் தொடர்பு பொறியியல் கல்லூரி.

## புகழ் பெற்றவர்கள்
* அம்பேத்கர்

## பல்கலைக்கழகம் மற்றும் கல்லூரிகள்
* டாக்டர். அம்பேத்கர் சமுக அறிவியல் பல்கலைக்கழகம் 
* கால்நடை மருத்துவக் கல்லூரி

## மேற்கோள்கள்

## வெளி இணைப்புகள்

*
* Mhow cantonment
* Mhow Ki Khabrein - A blog dedicated to Mhow

பகுப்பு:இந்தோர் மாவட்டம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:அம்பேத்கர்
ரிது வர்மா

**ரிது வர்மா** (*Ritu Varma*) ஓர் இந்தியத் திரைப்பட நடிகையாவார். இவர் தெலுங்கு மற்றும் தமிழ் திரைப்படத்துறையில் பணிபுரிகிறார். *அனுகோகுண்டா* என்ற குறும்படம் மற்றும் *பெல்லி சூபுலு* திரைப்படத்தின் நடிப்பால் இவர் மிகவும் பிரபலமானவர். *பெல்லி சூபுலுவில்* நடித்ததற்காக சிறந்த நடிகைக்கான நந்தி விருதையும், சிறந்த நடிகைக்கான பிலிம்பேர் விமர்சகர்கள் விருதையும் பெற்றார் *.* 

## ஆரம்பகால வாழ்க்கை
ரிதுராஜ் வர்மா ஹைதராபாத்தில் பிறந்து வளர்ந்தார். இவரது பெற்றோர் மத்திய பிரதேசத்தைச் சேர்ந்தவர்கள். ஹைதராபாத்தின் வில்லா மேரி கல்லூரியில் இடைநிலைப் படித்து, மல்லா ரெட்டி பொறியியல் கல்லூரியில் பொறியியல் துறையில் இளங்கலை பட்டம் பெற்றார் . பட்டப்படிப்பை முடித்ததும், மிஸ் ஹைதராபாத் அழகு போட்டியில் பங்கேற்று முதல் ரன்னர்-அப் ஆக அறிவிக்கப்பட்டார்.

## திரைப்படவியல்

## விருதுகள் மற்றும் பரிந்துரைகள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
சக்ரசிலா வனவிலங்கு சரணாலயம்

**சக்ரசிலா வனவிலங்கு சரணாலயம் (सक्रसिला)** (Assamese) என்பது இந்தியாவின் அசாமின் துப்ரி மற்றும் கோக்ராஜர் மாவட்டங்களின் கீழ் அமைந்த வனவிலங்கு சரணாலயமாகும். இது தங்க மந்திக்கு பிரபலமானது. இந்தியாவில் தங்க மந்திக்கான இரண்டாவது பாதுகாக்கப்பட்ட வாழ்விடமாகும்.

## வரலாறு
சக்ரசிலா மலை முதன்முதலில் 1966ஆம் ஆண்டில் பாதுகாப்பு வனப்பகுதியாக அறிவிக்கப்பட்டது. பின்னர் 1994ஆம் ஆண்டு ஜூலை மாதம் 14ஆம் நாளன்று அசாம் மாநில அரசாங்கத்தால் சரணாலயமாக அங்கீகரிக்கப்பட்டது. இப்பகுதி இச்சிறப்பு பெற இப்பகுதியினைச் சார்ந்த சுற்றுச்சூழல் ஆர்வலர் குழு, *நேச்சர்ஸ் பெக்கன்*  முக்கியப் பங்கு வகித்தது.

## அமைவிடம்
வலது|thumb|250x250px|நேச்சரின் பெக்கனால் தங்க லாங்கூருக்கான பாதுகாப்பு முன்னெடுப்பு
இந்த சரணாலயம் 45.568 (4556.8 ஹெக்டேர்) சதுர கிலோ மீட்டர் பரப்பளவில் அமைந்துள்ளது. இது கோக்ராஜர் நகரத்திலிருந்து 6 கி.மீ. தொலைவிலும், துப்ரி நகரத்திலிருந்து 68 கி.மீ. தொலைவிலும், குவகாத்தி லோக்பிரியா கோபிநாத் போர்டோலோய் சர்வதேச விமான நிலையத்திலிருந்து 219 கி.மீ. தொலைவிலும் அமைந்துள்ளது.  இந்த சரணாலயம் முக்கியமாக வடக்கு-தெற்கு நோக்கிய  மலைகளுடன் இருபுறமும் இரண்டு ஏரிகள் (தீர் பீல் மற்றும் டிப்லாய் பீல்) சூழ அமைந்துள்ளது. இவை இச்சரணாலயத்துடன் ஒருங்கிணைந்த பரப்பாக அமைந்துள்ளது. மலையின் கீழ்ப்பகுதிகள் சால் காப்பிஸ் மீளுருவாக்கம், இடை மற்றும் மேல் பகுதிகளில் இலையுதிர் காடுகள் நிறைந்து காணப்படுகின்றன. இந்த சரணாலயத்தில் கோக்ராஜர், சோரைகோலாவில் சுற்றுலா விடுதி வசதிகள் உள்ளன. மேலும் பறவைகள் கண்காணிப்பு, மலையேற்றம், வனவிலங்கு மற்றும் இயற்கையினைப் புகைப்படம் எடுப்பதற்கான வசதிகளும் உள்ளன. 
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2018)">மேற்கோள் தேவை</span>]]* &#x5D;

## சரணாலயத்தில் விலங்குகள்
இந்த சரணாலயத்தில் பல்வேறு வகையான பாலூட்டிகள், பறவைகள், மற்றும் பாம்புகள், பல்லிகள் மற்றும் ஆமைகள் உட்பட இருபத்தி மூன்று வகையான ஊர்வன, நாற்பதுக்கும் மேற்பட்ட பட்டாம்பூச்சிகள் காணப்படுகின்றன. இந்த சரணாலயத்தில் காணப்படும் பாலூட்டிகளாக இந்திய குறுகிய வால் மோல், இந்திய பறக்கும் நரி எனப்படும் பழந்திண்ணி வௌவால், குறுகிய மூக்கு பழ வௌவால், இந்தியப் வாம்பயர் வௌவால், இந்திய மழுங்கு மூக்கு வௌவால், செம்முகக் குரங்கு, சீன எறும்புத்தின்னி, பொன்னிறக் குள்ளநரி மற்றும் வங்காள நரி .இருவாட்சியும் இங்கே காணப்படுகின்றன. இச்சரணாலயம் பல்வேறு ஆபத்தான விலங்குகளுக்கான புகலிடமாக உள்ளது.

### பறவைகள்
சக்ராசிலா வனவிலங்கு சரணாலயத்தில் மொத்தம் 119 வகையான பறவைகள் பதிவு செய்யப்பட்டுள்ளன. இதில் உலகளவில் அச்சுறுத்தப்பட்ட மூன்று இனங்கள் அடங்கும். இங்கே பதிவுசெய்யப்பட்ட சில இனங்கள் கருப்பு பிராங்கோலின் (*ஃபிராங்கோலினஸ் பிராங்கோலினஸ்* ), புதர்க்காடை (*பெர்டிகுலா ஆசியட்டிகா*), குறைவான விசில் வாத்து, செங்குருகு, இந்தியக் குளத்துக் கொக்கு, உண்ணிக் கொக்கு, ஊதா ஹெரான், செந்தலை வல்லூறு, சிவப்பு தலை கழுகு, புள்ளி கழுகு, மற்றும் தாமிர இறக்கை இலைக்கோழி .
thumb|கருப்பு பிராங்கோலின்
thumb|சிறிய சீழ்க்கைச்சிரவி
[thumb|[செந்தலை வல்லூறு,|செந்தலை வல்லூறு]]

## மேற்கோள்கள்

பகுப்பு:வனவிலங்குகள் காப்பகங்கள்
பகுப்பு:அசாமிலுள்ள காட்டுயிர்க் காப்பகங்கள்
இராணுவப் போர் கல்லூரி, இந்தூர்

**இராணுவப் போர் கல்லூரி** (*Army War College, (*A.W.C. Mhow'')  இந்தியாவின் மத்தியப் பிரதேச மாநிலத்தின் இந்தோர் மாவட்டத்தில் உள்ள டாக்டர். அம்பேத்கார் நகரத்தில் 1 ஏப்ரல் 1971 முதல் இயங்குகிறது. இக்கல்லூரியில் இந்திய இராண்வத்தின் தரைப்படை அதிகாரிகளுக்கு போர்க் கலையில் சிறப்பு பயிற்சி வழங்கப்படுகிறது. மேலும் ஆண்டுதோறும் இராணுவத்திற்கான தந்திரோபாயங்கள் மற்றும் தளவாடங்களுக்கான கருத்துகள் மற்றும் கோட்பாடுகளை உருவாக்கி மதிப்பீடு செய்கிறது. இக்கல்லூரி ஆண்டுதோறும் 1,200  இந்திய இராணுவ அதிகாரிகளுக்கும், துணைநிலை இராணுவ அதிகாரிகளுக்கும் சிறப்பு போர்ப் பயிற்சி வழங்குகிறது.

## இதனையும் காண்க
* சைனிக் பள்ளிகள்
* இராணுவ பொதுப் பள்ளிகள்

## மேற்கோள்கள்

## வெளி இணைப்புகள்
*  இராணுவப் போர்க் கல்லூரியின் இணையதளம்
* ARMY WAR COLLEGE AT MHOW

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தோர் மாவட்டம்
பகுப்பு:இந்தியத் தரைப்படை
இராணுவத் தொலைத்தொடர்பு பொறியியல் கல்லூரி

**இந்திய இராணுவத் தொலைத்தொடர்பு பொறியியல் கல்லூரி** (**Military College of Telecommunication Engineering**)  மத்திய இந்தியாவின் மத்தியப் பிரதேச மாநிலத்தின் இந்தோர் மாவட்டத்தில் உள்ள டாக்டர். அம்பேத்கர் நகரத்தில் உள்ளது. இந்தியத் தரைப்படையின் தகவல் தொடர்பு படைப்பிரிவினருக்கு தொலைத்தொடர்பு மற்றும் தகவல் தொடர்பு பொறியியலில் 4 ஆண்டு இளநிலை பட்டப் படிப்பும், 2 ஆண்டு பட்டயப் படிப்பும், 2 ஆண்டு முதுநிலை பட்டப் படிப்புகள் வழங்கும் நிறுவனமாக 1967-இல் நிறுவப்பட்டது. 

## மேற்கோள்கள்


## வெளி இணைப்புகள்
*  Corps of Signals at Indian Army website

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தோர் மாவட்டம்
பகுப்பு:இந்தியத் தரைப்படை
வைரேங்டே

**வைரேங்டே** (**Vairengte**) வடகிழக்கு இந்தியாவில் மிசோரம் மாநிலத்தின் வடக்கில் உள்ள கோலாசிப் மாவட்டத்தில் உள்ள நகரம் ஆகும். இந்நகரம் மிசோரம் மாநிலத் தலைரகரான அய்சாலிற்கு வடக்கே 130 கி.மீ. தொலைவில் அசாம் மாநில எல்லையை ஒட்டியுள்ளது. இந்நகரத்தில் பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி செயல்படுகிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, வைரேங்டே நகரத்தின் மொத்த மக்கள்தொகை 10,554 ஆகும். அதில் ஆண்கள் 5,649  மற்றும்  4,905 பெண்கள் உள்ளனர். பாலின விகிதம் 1000 ஆண்களுக்கு 868 பெண்கள் வீதம் உள்ளனர். 6 வயதிற்குட்பட்ட குழந்தைகள் 1441 (13.65%) ஆக உள்ளனர். சராசரி எழுத்தறிவு 94.73%  ஆக உள்ளது. மக்கள்தொகையில் இந்துக்கள் 10.44%, இசுலாமியர் 5.44%, கிறித்தவர்கள் 83.51% மற்றும் பிறர் 0.47% ஆகவுள்ளனர்.

## கல்வி
* இராணுவப் பொதுப் பள்ளி, வைரேங்டே
* வைரேங்டே அரசு மேனிலைப் பள்ளி 
* வைரேங்டே அரசு உயர்நிலைப் பள்ளி-II தொலைபேசி- 03837 261 406.
* புனித ஹென்றி பள்ளி 
* வைரேங்டே புது உயர்நிலைப் பள்ளி 
* பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி

## மேற்கோள்கள்

பகுப்பு:கோலாசிப் மாவட்டம்
பகுப்பு:மிசோரம் மாநிலத்திலுள்ள ஊர்களும் நகரங்களும்
காகோய்சனா வனக்காப்பகம்

thumb
இந்தியாவின் அசாம் மாநிலத்தின் பொங்கைகான் மாவட்டத்தில் அபயபுரிக்கு அருகில் ககோய்சனா வனக்காப்பகம் அமைந்துள்ளது. இந்த காடு தங்க நிற மந்திக்கு பிரபலமானது.  இந்த வனக்காப்பகம் 17.24 கிமீ 2 பரப்பில் அமைந்துள்ளது. 

இந்த காட்டில் பட்டியல் 1ல் உள்ள ஆபத்தான 60 தங்க நிற மந்திகள் உள்ளன. இந்த வனத்தினை சரணாலயமாக மாற்ற மக்களும் அரசு சாரா நிறுவனங்களும் அரசுக்கு அழுத்தம் கொடுத்து வருகின்றனர். இயற்கை பாதுகாப்புக்கான சர்வதேச ஒன்றியத்தின் *சிவப்பு தரவுப் புத்தகத்தில்* "அரிய இனங்கள்" என்ற பிரிவில் தங்க நிற மந்திகள் பட்டியலிடப்பட்டுள்ளன. இந்த வனம் அரிதான மற்றும் மிகவும் ஆபத்தான உயிரினங்களான கரடிப் பூனை, காட்டுக் கோழி, எறும்புத்தின்னி, இருவாச்சி, சிறுத்தை, முள்ளம்பன்றி, மலைப்பாம்பு, சிறுத்த பெருநாரை, பெருநாரை, பறக்கும் அணில், உடும்பு, குரைக்கும் மான், கீரிப்பிள்ளை, புனுகுப்பூனை, காட்டுப் பூனை, இந்தியப் பாலைவனப் பூனை உள்ளிட்ட விலங்குகளின் உறைவிடமாக உள்ளது.

இங்குள்ள விலங்கினங்கள் குறித்து ஆராய்ச்சி  மேற்கொள்ளப்பட்டுள்ளன. 

## வரலாறு
இந்த வனமானது 1966ஆம் ஆண்டில் பாதுகாக்கப்பட்ட வனமாக அறிவிக்கப்பட்டது. இது அய் பள்ளத்தாக்கு பிரிவின் கீழ் வருகிறது. இந்த வனத்தினை வனவிலங்கு சரணாலயமாக அறிவிக்கக் கோரி குவஹாத்தி உயர் நீதிமன்றத்தில் மனுத் தாக்கல் செய்யப்பட்டுள்ளது. 

## மேற்கோள்கள்

## வெளி இணைப்புகள்

* 

## மேலும் படிக்க

* http://static1.1.sqspcdn.com/static/f/1200343/24266833/1390684041337/PC27_Horwich_et_al_golden_langur.pdf?token=74l8NHNaQ5DpmqObRDJ9rqU8MJM%3
* http://wiienvis.nic.in/WriteReadData/UserFiles/file/update25.pdf

பகுப்பு:இந்திய வனவிலங்கு பாதுகாப்பு வலயங்கள்
பகுப்பு:வனவிலங்கு பாதுகாப்பு வலயங்கள்
கலக எதிர்ப்பு மற்றும் வன போர்ப் பயிற்சிப் பள்ளி

**பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி** (**Counter-Insurgency and Jungle Warfare School** (CIJWS), வடகிழக்கு இந்தியாவின் மிசோரம் மாநிலத்தில் கோலாசிப் மாவட்டத்தின் வடக்கில் அசாம் மாநில எல்லையை ஒட்டி, வைரேங்டே நகரத்தில் உள்ளது. இப்போர் பயிற்சிப் பள்ளி 1970-இல் நிறுவப்பட்டது.  இந்திய இராணுவத்தின் தரைப்படை வீரர்கள் மற்றும் அதிகாரிகளுக்கு பயங்கரவாதிகளுக்கு எதிரான போர் முறைகள் மற்றும் அடர்ந்த காட்டுப் பகுதிகளில் எதிரிகளை மறைந்திருந்து தாக்கும் சிறப்பு கொரில்லாப் போர் முறைகளை இந்தப் பள்ளி கற்றுத் தருகிறது. 
## வரலாறு
இப்பள்ளியானது முதன்முதலில் மேகாலயா மாநிலத்தின் *மைங்க்கரே*  நகரத்தில் 1967-இல் துவக்கப்பட்டது. 1 மே 1970 அன்று இப்பள்ளியானது மிசோரம் மாநிலத்தின் வடக்கில் உள்ள வைரேங்டே நகரத்திற்கு மாற்றப்பட்டது.

## மேற்கோள்கள்

## வெளி இணைப்புகள்
*Counter Insurgency and Jungle Warfare School

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:மிசோரத்தில் கல்வி
பகுப்பு:கோலாசிப் மாவட்டம்
பகுப்பு:இந்தியத் தரைப்படை
அத்தியாயம்

**அத்தியாயம்** (Episode) என்பது வானொலி, தொலைக்காட்சி, புத்தகங்கள் போன்றவற்றில் இடம் பெறும் ஒரு பெரிய நாடகத் தொடர் கதை அளவு ஆகும். இதை தமிழில் **கிளைக்கதை** என்றும் அழைக்கப்படும். தொலைக்காட்சியில் ஒளிபரப்பப்படும் தொடர்கள் மற்றும் நிகழ்ச்சிகள் எல்லாம் அத்தியாயங்கள் அடிப்படையில் ஒளிபரப்படுகிறது. இந்த சொல் பெரும்பாலும் தொலைக்காட்சி தொடர்கள் மற்றும் புத்தகங்களில் பயன்படுத்தப்படுகின்றது.

பெரும்பாலன தமிழ்த் தொடர்கள் 500 மேற்பட்ட அத்தியாயத்திற்கு மேலாக ஒளிபரப்படுகின்றது. சன் தொலைக்காட்சியில் ஒளிபரப்பான வள்ளி என்ற தொடர் 2012 ஆம் ஆண்டு முதல் 2019 ஆம் ஆண்டு வரை 1961 அத்தியாங்களாக ஒளிபரப்பானது. இந்த தொடர் தான் அதிக அளவு அத்தியாங்களுடன் ஒளிபரபபான முதல் தமிழ்த் தொடர் ஆகும். சிங்கப்பூர் மற்றும் மலேசியா நாட்டுத் தமிழ்த் தொடர்கள் 20 முதல் 60 வரையான அத்தியாங்களில் ஒளிபரப்பாகிறது.

## மேற்கோள்கள்

பகுப்பு:தொலைக்காட்சி சொல்லியல்
தொலைக்காட்சி சிறப்பு நிகழ்ச்சி

**தொலைக்காட்சி சிறப்பு நிகழ்ச்சி** (Television special show) என்பது பண்டிகை நாட்களில் அல்லது ஒரு குறிப்பிட்ட நேர இடத்திற்கு திட்டமிடப்பட்ட ஒரு அத்தியாயத்தில் ஒளிபரப்பப்படும் தொலைக்காட்சி நிகழ்ச்சியாகும். 

தமிழ்த் தொலைக்காட்சியில் பெரும்பாலான சிறப்பு நிகழ்ச்சிகள் பொங்கல், தீபாவளி, தமிழ்ப் புத்தாண்டு, காந்தி ஜெயந்தி, ஆங்கில புத்தாண்டு, நத்தார் போன்ற பண்டிகை நாட்களில் தான் ஒளிபரப்படுகின்றது. இந்த நாட்களில் சிறப்பு பட்டிமன்றம், புதிய திரைப்படம், நடிகர்ளுடன் கலந்துரையாடல், புதிய திரைப்படங்களின் இசை வெளியிட்டு விழா மற்றும் விருது விழா போன்றவை சிறப்பு நிகழ்ச்சிகளாக ஒளிபரப்பு செய்து வருகின்றது. இவ்வாறான சிறப்பு நிகழ்ச்சிகள் இலக்கு அளவீட்டு புள்ளிகளை பெறுவதில் பெரிய கவனம் செலுத்தி வருகின்றது. இதன் காரணமாக 2020 ஆம் ஆண்டு முதல் சன் தொலைக்காட்சி, விஜய் தொலைக்காட்சி, ஜீ தமிழ் போன்ற தொலைக்காட்சிகள் ஒரு மணி நேர சிறப்பு தொடர்கள் ஒளிபரப்பு செய்து வருகிறது.

விஜய் தொலைக்காட்சி, ஜீ தமிழ் போன்ற தொலைக்காட்சிகள் வார நாட்களில் சின்னத்திரை நட்சத்திரங்களின் சிறப்பு விளையாட்டு போட்டி நிகழ்ச்சி அல்லது ஒளிபரப்பாகும் தொடரின் வெற்றி விழா போன்றவை ஒளிபரப்பு செய்வது உண்டு. உதாரணமாக: நாம் இருவர் நமக்கு இருவர் தொடரின் 500வது வெற்றி கொண்டாட்டம்.

## மேற்கோள்கள்

பகுப்பு:தொலைக்காட்சி சொல்லியல்
பகுப்பு:வகை வாரியாக தொலைக்காட்சி நிகழ்ச்சிகள்
வனுசி வால்ட்டர்சு

**வனுசி வால்ட்டர்சு** (*Vanushi Walters*, **வனுஷி வோல்ட்டர்ஸ்**; பிறப்பு: ஆகத்து 1981) நியூசிலாந்து வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார். இவர் நியூசிலாந்து தொழிற்கட்சியின் உறுப்பினர் ஆவார். நியூசிலாந்து நாடாளுமன்றத்திற்குத் தெரிவான முதலாவது இலங்கையர் இவராவார்.

## வாழ்க்கைக் குறிப்பு
வனுசி வால்ட்டர்சு (இராசநாயகம்) இலங்கைத் தமிழ் வம்சாவழியைச் சேர்ந்த நியூசிலாந்தவர் ஆவார். இவர் ஆகத்து 1981 இல் ஜனா இராசநாயகம், பிரித்திவா மேத்தர் இராசநாயகம் ஆகியோருக்கு கொழும்பில் பிறந்தார். இவர் இலங்கை அரசியல்வாதியும், முன்னாள் கொழும்பு முதல்வருமான சேர் இரத்தினசோதி சரவணமுத்து, நேசம் சரவணமுத்து ஆகியோரின் மகள் சீதா இராசநாயகத்தின் பெயர்த்தி ஆவார். இவரது குடும்பம் இலங்கையில் இருந்து சாம்பியாவிற்கும், அங்கிருந்து இசுக்காட்லாந்துக்கும் குடிபெயர்ந்து, பின்னர் 1983 இல் நியூசிலாந்தில் நிரந்தரமாகக் குடியேறியது. வனுசி ஆக்லாந்து பல்கலைக்கழகத்தில் இருந்து சட்டத்தில் இளநிலைப் பட்டமும், ஆக்சுபோர்டு பல்கலைக்கழகத்தில் இருந்து அனைத்துலக மனித உரிமைகள் சட்டத்தில் முதுகலைப் பட்டமும் பெற்றார்.

## பணி
வனுசி மனித உரிமைகளுக்கான வழக்கறிஞராக உள்ளார். பன்னாட்டு மன்னிப்பு அவையின் பன்னாட்டு உறுப்பினராகவும் பணியாற்றியுள்ளார். தற்போது நியூசிலாந்து  மனித உரிமைகள் ஆணையத்தின் மூத்த முகாமையாளராகப் பணியாற்றுகிறார்.

## அரசியலில்
2020 அக்டோபர் 17 இல் நடைபெற்ற நியூசிலாந்து நாடாளுமன்றத் தேர்தலில் தொழிற்கட்சியின் சார்பில் மேல் துறைமுகத் தொகுதியில் கட்சிப் பட்டியலில் 23-ஆவதாகத் தேர்ந்தெடுக்கப்பட்டு, 14,142 வாக்குகள் பெற்று தேசியக் கட்சி வேட்பாளர் ஜேக் பெசாண்டைத் தோற்கடித்து, முதற் தடவையாக நாடாளுமன்றம் சென்றார். இவர் இலங்கையில்-பிறந்த முதலாவது நியூசிலாந்து நாடாளுமன்ற உறுப்பினர் ஆவார்.

## தேர்தல் வரலாறு

## குடும்பம்
வனுசி ரிஸ் வால்ட்டர்சு என்பாரைத் திருமணம் புரிந்தார். இவர்களுக்கு எலியட், லூக்கா, சாச்சா என மூன்று ஆண் பிள்ளைகள் உள்ளனர். இவர் மேற்கு ஓக்லாந்து, தித்திராங்கி என்ற ஊரில் வசித்து வருகிறார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:நியூசிலாந்து நாடாளுமன்ற உறுப்பினர்கள்
பகுப்பு:நியூசிலாந்து அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:நியூசிலாந்து பெண்கள்
பகுப்பு:நியூசிலாந்துத் தமிழர்
பகுப்பு:மனித உரிமைச் செயற்பாட்டாளர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ்ப் பெண்கள்
திருமதி குயூமின் நெடுவால் பகட்டு வண்ணக் கோழி

**திருமதி குயூமின் நெடுவால் பகட்டு வண்ணக் கோழி***(*'Mrs. Hume's pheasant)**(சிர்மேட்டிகசு குமியே)'' என்பது குயூம்ஸ் நெடுவால் பகட்டு வண்ணக் கோழி என்றும் **பட்டி-வால் வண்ணக் கோழி''' என்றும் அழைக்கப்படுகிறது. இது  90 செ.மீ நீளம் வரை வளரக்கூடியது. பழுப்புத் தலை கொண்ட, சிவப்பு முக தோல், கசுகொட்டை பழுப்பு நிற பளபளப்பு, மஞ்சள் கலந்த அலகு, பழுப்பு ஆரஞ்சு கருவிழி, வெள்ளை இறக்கைச்சட்டம், உலோக நீல கழுத்து இறகுகள் கொண்டவை. ஆண் பறவையின் வாலானது நீளமானது, சாம்பல் வெள்ளை பட்டைகள் கொண்டது. பெண் ஒரு கசுகொட்டை பழுப்பு நிற பறவை, தொண்டைப் பகுதி வெண்ணிறமுடையது, பஃப் வண்ணமுடைய வயிற்றுடன் வாலின் நுனியானது வெண்ணிறமானது.

சீனா, இந்தியா, பர்மா மற்றும் தாய்லாந்தில் உள்ள வனப்பகுதிகளில் இந்த அரிய மற்றும் அதிகம் அறியப்படாத நெடுவால் பகட்டு வண்ணக் கோழியானது காணப்படுகிறது. இதன் உணவானது தாவரங்களாகும். பெண், சிறு குச்சிகள், இலைகள், இறகுகளால் கட்டப்பட்ட கூட்டில் மூன்று முதல் பன்னிரண்டு நுரை வெண்மையிலான முட்டைகளை இடும்.
இடது|thumb|டோய் லாங் மலை - தாய்லாந்து
இந்த பறவைக்கு இந்தியாவில் ஐரோப்பிய இயற்கை ஆர்வலரான ஆலன் ஆக்டேவியன் ஹ்யூமின் மனைவியான மேரி ஆன் கிரிண்டால் ஹ்யூமை நினைவு படுத்தும் வகையில் இடப்பட்டது. இது மிசோரம் மற்றும் மணிப்பூரின் மாநில பறவையாகும்.

தொடர்ச்சியான வாழ்விட இழப்பு, இனக்கூட்டத் தொடர்பு துண்டிப்பு, உணவுக்காக வேட்டையாடுதல் காரணமாக இந்த வண்ணக்கோழியானது ஐ.யூ.சி.என் செம்பட்டியலில் அச்சுறுத்தப்பட்ட உயிரினங்களின் “அருகில் அச்சுறுத்தல் இருப்பதாக” மதிப்பிடப்பட்டுள்ளது. இது CITES பின் இணைப்பு 1ல் பட்டியலிடப்பட்டுள்ளது .

## மேற்குறிப்புகள்

## வெளி இணைப்புகள்

* பறவை வாழ்க்கை இனங்கள் உண்மைத் தாள் 

பகுப்பு:Articles with 'species' microformats
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அச்சுறு நிலையை அண்மித்த இனம்
மணிப்பூர் புதர் காடை

**மணிப்பூர் புதர் காடை** (*பெர்டிகுலா மாணிப்பூரென்சிசு*) என்பது வடகிழக்கு இந்தியா மற்றும் பங்களாதேஷில் காணப்படும் காடை வகைகளுள் ஒன்றாகும். இது ஈரமான புல்வெளி பகுதிகளில் உயரமான புற்களுக்கு இடையே வாழ்கிறது. 1881ஆம் ஆண்டில் மணிப்பூருக்குப் பயணம் மேற்கொண்ட பறவை இயல் வல்லுநர் ஆலன் ஆக்டேவியன் ஹ்யூம் என்பவர் இதனைச் சேகரித்து முதன் முதலில் விவரித்தார்.

*பெர்டிகுலா மாணிப்பூரென்சிசு* பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிவிட்ட இனம் எனச் சிற்றினப்பட்டியலில் இடப்பட்டுள்ளது. இதனுடைய சிறிய வாழிடப்பகுதி துண்டாக்கப்படுவதுடன், ஆக்கிரமிக்கப்படுவதால் குறைந்து வருகின்றது.

1932 முதல் ஜீன் 2006 வரை இப்பறவையினை  அன்வர்தீன் சவுத்ரி என்பவர் அசாமில் காணும் வரை எவரும் பார்த்ததாகத் தகவல்கள் இல்லை.

இந்திய வனவிலங்கு அறக்கட்டளையின் பாதுகாப்பு இயக்குநர் ராகுல் கவுல் மேற்கோள் காட்டி பிபிசி செய்தி, “இந்த உயிரினம் கிட்டத்தட்ட அழிவிலிருந்து மீண்டதாகத் தெரிவிக்கின்றது"

## வரலாறு
1899அம் ஆண்டில் பிராங் பின், கேப்டன் வூட்டின் கள ஆய்வுக் குறிப்புகளை அடிப்படையாகக் கொண்டு இந்த இனங்கள் கடந்த காலங்களில் பொதுவானவை என்று குறிப்பிட்டார். மணிப்பூர் வனப்பகுதியில் காட்டு தீ விபத்துக்களில் பொதுவாகப் பாதிக்கப்படுவதால் உள்ளூர் மொழியில் *லான்ஸ்-சோய்போல்* அதாவது "பொறி காடை" என்று பொருள்படும் வகையில் குறிப்பிடுகின்றனர்.

## மேற்கோள்கள்

பகுப்பு:Articles with 'species' microformats
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பன்னிஹட்டி பரமேசுவரப்ப தாக்சாயணி

**பன்னிஹட்டி பரமேசுவரப்ப தாக்சாயணி** (Bannihatti Parameshwarappa Dakshayani) இவர் இந்திய விண்வெளி ஆராய்ச்சி அமைப்பு செயற்கைக்கோள் மையத்தின் விமான இயக்கவியல் மற்றும் விண்வெளி ஊடுருவல் குழுக்களின் குழு இயக்குநராக இருந்தார்

## ஆரம்பகால வாழ்க்கை
இவர், கர்நாடகாவின் பத்ராவதியில் பிறந்து வளர்ந்தார். தன்னுடைய தந்தையால் பொறியியல் படிக்க இவர் ஊக்கப்படுத்தப்பட்டார். ஆனால் இளங்கலை பட்டம் போதுமானதாக இருக்கும் என்று இவரின் தந்தை நினைத்தார். இவர் மைசூர் பல்கலைக்கழகத்தில் கணிதம் பயின்றார். மேலும், 1981 இல் முதுகலைப் பட்டம் பெற்றார். பட்டம் பெற்ற பிறகு சர் விசுவேசுவரைய்யா அறிவியல் மற்றும் தொழில்நுட்பக் கழகத்தில் கணிதம் கற்பித்தார்.  1998 ஆம் ஆண்டில் இந்திய அறிவியல் கழகத்தில் விண்வெளி பயண பொறியியலில் முதுகலை முடித்தார்.

## தொழில்
1984 ஆம் ஆண்டில் இந்திய விண்வெளி ஆராய்ச்சி அமைப்பு செயற்கைக்கோள் மையத்தில் தாக்சாயணி நியமிக்கப்பட்டார். இவர் கணினி நிரலாக்க மற்றும் சுற்றுப்பாதை இயக்கவியலுக்கு நியமிக்கப்பட்டார். இவர் இப்பணிக்கு விண்ணப்பிக்கும்வரை ஒரு கணினியையும் பார்த்ததில்லை, எனவே மாலை நேரங்களில் கூடுதலாக கணினியைப் பற்றி கற்றுக்கொண்டார்.  பாதை உருவாக்கத்திற்காக இவர் வடிவமைத்த மென்பொருள் பல விண்வெளி பயணங்களில் பயன்படுத்தப்பட்டது.

இவர் விமான இயக்கவியல் மற்றும் விண்வெளி ஊடுருவல் குழுக்களுக்கு இயக்குநராக நியமிக்கப்பட்டார்.   செயற்கைக்கோள்களின் வளர்ச்சி மற்றும் வடிவமைப்பில் ஈடுபட்டுள்ள ஊழியர்களில் சுமார் 27% பெண்கள்.  இந்திய விண்வெளி ஆராய்ச்சி அமைப்பு செயற்கைக்கோள் மையத்தின் குறைந்த பூமி, புவி ஒத்திசைவு சுற்றுப்பாதை மற்றும் கிரகப் பணிகளுக்கு இவர் பொறுப்பேற்றார். இவர் விண்வெளி ஓடம் மீட்பு பரிசோதனைக்கான திட்ட மேலாளராகவும், செவ்வாய் கிரக சுற்றுகலன் திட்டத்தின் துணை திட்ட மேலாளராகவும் இருந்தார்.  சுற்றுப்பாதை நிலைத்தன்மையின் பகுப்பாய்வை முடித்த பிறகு, மிகவும் விசித்திரமான சுற்றுப்பாதை சிறந்த நிலை துல்லியத்தை வழங்கும் என்பதை இவர் அடையாளம் கண்டார். இவர் தனது செவ்வாய் கிரக சுற்றுகலன் திட்டத்திற்காக இந்திய விண்வெளி ஆராய்ச்சி அமைப்பு செயற்கைக் கோள் மையத்தின் தகுதி விருதை வென்றார்.  செப்டம்பர் 2014 இல் இந்த பணி செவ்வாய் சுற்றுப்பாதையில் நுழைந்தது. 2018 ஆம் ஆண்டில் பிபிசி உலக சேவை நிகழ்ச்சியான *மை இந்தியன் லைஃப் வித் [[கல்கி கோய்ச்லின்]]* என்ற நிகழ்ச்சியில் தோன்றினார்.

## மேற்கோள்கள்

பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:இந்தியக் கணிதவியலாளர்கள்
தொட்டண்ணா

**தொட்டண்ணா** (Doddanna) (பிறப்பு: நவம்பர் 11, 1949) இவர் கன்னட திரையுலகில் ஓர் இந்திய நடிகராவார். இவர் சுமார் 800 படங்களில் நடித்துள்ளார். நாடக நடிகராக தனது வாழ்க்கையைத் தொடங்கினார். இந்த நேரத்தில், கன்னடத் திரைத்துறையில் ஒரு கதாபாத்திர நடிகராக நுழைந்தார்.

## ஆரம்ப கால வாழ்க்கை
தொட்டண்ணா 11 நவம்பர் 1949 இல் பிறந்தார்.  குடும்பத்தில் இளைய மகனான இவர் மடிவாலா சமூகத்தைச் சேர்ந்தவர். இவருக்கு தொட்டப்பாவின் பெயரிடப்பட்டது.  பத்ராவதியில் விக்னேசுவரா கலா சங்கத்துடன் நாடக நடிகராக தனது வாழ்க்கையைத் தொடங்கினார். அந்த நேரத்தில் இவர் அங்கிருந்த எஃகு தொழிற்சாலையில் பணிபுரிந்தார். இவர், தனது நண்பர்களுடன் சேர்ந்து கந்தர்வ ரங்கா என்ற நாடகக் குழுவை உருவாக்கினார். பின்னர், கன்னடம், தெலுங்கு மற்றும் தமிழ் திரையுலகில் நுழைந்தார்.

## தொழில்
இவர் ஒரு பல்துறை நடிகராகத் திகழ்ந்தார். இவர் வில்லன்கள், காவலர்கள் மற்றும் பிற கதாபாத்திரங்களை சித்தரித்துள்ளார். குறிப்பாக, இவர் ஒரு நகைச்சுவை நடிகராக வெற்றி பெற்றார்.

## மேற்கோள்கள்

## வெளி இணைப்புகள்
* 

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:ஹாசன் மாவட்ட மக்கள்
பகுப்பு:கன்னடத் திரைப்பட நடிகர்கள்
அரசிகெரே

thumb|மாலேகல்லு கோயில்
thumb|தொடர்வண்டி நிலையம்
**அரசிகெரே** (Arsikere) என்பது இந்தியாவின் கர்நாடக மாநிலத்தின் ஹாசன் மாவட்டத்தில் உள்ள ஒரு நகரமும் வட்டமுமாகும். இந்த பகுதி அதன் தேங்காய் உற்பத்தி மற்றும் கர்நாடகாவின் இரண்டாவது பெரிய தேங்காய் சந்தையான திப்தூருக்குப் பிறகு மாலேகல்லு திருப்பதி மலையுடன் அறியப்படுகிறது. தென்மேற்கு தொடருந்து மண்டலத்திலுள்ள ஒரு முக்கிய இரயில் சந்திப்பான இது மங்களூர் மற்றும் மைசூரை வட கர்நாடகாவுடன் இணைக்கிறது. மேலும், பேளூர், ஹளேபீடு மற்றும் சரவணபெலகுளா போன்ற இரயில் வசதி இல்லாத அருகிலுள்ள இடங்களுக்கு வருகை தரும் சுற்றுலாப் பயணிகளுக்கான மைய இடமாக திகழ்கிறது.

## வரலாறு
அரசிகெரே என்ற பெயர் போசள வம்சத்தின் இளவரசி ஒருவரிடமிருந்து உருவானது. அவர் ஊருக்கு அருகில் ஒரு ஏரியை (கன்னடத்தில் *கெரே* ) கட்டினார். *அரசி* என்றால் கன்னடத்தில் ராணி என்று பொருள். எனவே, இது 'அராசியா + கெரே' அதாவது "இராணியின் குளம்" என்றானது. இந்த ஊர் 'உத்பவ சர்வஜன விஜயம்' மற்றும் 'பல்லாலபுரம்' என்றும் அழைக்கப்பட்டது.

விஜயநகர ஆட்சியாளர்களின் கீழ், இது சென்னப்பட்ணா ஜகதேவராயரின் நிர்வாக கட்டுப்பாட்டில் இருந்தது. பின்னர் தரிகெரேவின் திம்மப்ப நாயகரின் கீழ் வந்தது. இது இறுதியாக இக்கேரியின் சிவப்ப நாயக்கரின் ஆட்சியில் இருந்தது. 1690 இல் மைசூர் உடையார்களால் இக்கேரி ஆட்சியாளர்களிடமிருந்து கையகப்படுத்தப்பட்டது.

மைசூர் உடையார்களின் ஆட்சியின் கீழ், இப்பகுதி மராட்டியர்களின் தாக்குதல்களால் பாதிக்கப்பட்டது. பின்னர் போரின் இழப்பீடாக உடையார்களால் மராட்டியர்களுக்கு மாற்றப்பட்டது.

## நிலவியல்
அரசிகெரே 13 ° 18′52 ″ வடக்கிலும், 76 ° 15′25 ″கிழக்கிலும் அமைந்துள்ளது. இதன் சராசரி உயரம்  ஆகும்.

ஹாசனில் இருந்து சுமார் 44 கிலோமீட்டர் (27 மைல்) தொலைவிலும், பெங்களூரு-மிராஜ் இரயில் பாதையில் பெங்களூரிலிருந்து 166 கிலோமீட்டர் (103 மைல்) தொலைவிலும், தேசிய நெடுஞ்சாலை 206 பெங்களூரு-ஹொன்னவாரா சாலை வழியாக இந்த ஊர் இருக்கிறது.

## காலநிலை
குளிர்கால வெப்பநிலை சராசரியாக  க்கு இடையில் இருக்கும் மற்றும்  . கோடை வெப்பநிலை சராசரி  க்கு இடையில் மற்றும்  இருக்கும்.

## போக்குவரத்து
அரசிகெரே இரயில் சந்திப்பு மைசூர் பிரிவுக்கு சொந்தமானது. மேலும், பெங்களூரு மற்றும் ஹூப்ளி, பெங்களூரு மற்றும் சிவமோகா, மைசூரு மற்றும் சிவோகா, மற்றும் மங்களூர் மற்றும் ஹூப்ளி ஆகியவற்றுக்கு இடையேயான ஒரு முக்கிய இரயில் சந்திப்பாகும். இரயில்கள் பொதுவாக ஹாசன், பெங்களூர், ஹூப்ளி, மைசூரு மற்றும் மங்களூர் செல்லும் முன் இங்கு நிற்கின்றன.

ஏறக்குறைய 87 ரயில்கள் இங்கு நின்று செல்கின்றன. மேலும் இது மாநிலத் தலைநகரான பெங்களூரிலிருந்து 166 கி.மீ தூரத்தில் உள்ளன. இங்கிருந்து பெங்களூரு, மைசூரு மற்றும் ஹப்பள்ளி ஆகிய மூன்று இரயில்கள் தொடங்குகின்றன. இங்கிருந்து ஒவ்வொரு நாளும் சுமார் 30,000 பேர் பயணம் செய்கிறார்கள்.

## படத் தொகுப்பு

படிமம்:Arsikere (1).jpg|மலைக் கோயில் சாலை
படிமம்:Arsikere.Shivalaya.jpg|சிவாலயக் கோயில்
படிமம்:Arsikere (4).jpg|சிறிய திருப்பதி மலைகள்
படிமம்:Arsikere (2).jpg|அர்சிகெரே மலைக் கோயில்


## மேலும் காண்க

* ஹொய்சாலா கட்டிடக்கலை
## மேற்கோள்கள்

## வெளி இணைப்புகள்

* https://web.archive.org/web/20130314113604/http://www.arasikeretown.gov.in/
* http://travel2karnataka.com/arasikere.htm
* Arsikere Tourism in kannada

பகுப்பு:கருநாடக மாநிலத்திலுள்ள ஊர்களும் நகரங்களும்
எச். எஸ். வெங்கடேசமூர்த்தி

**எச். எஸ். வெங்கடேசமூர்த்தி** (*H. S. Venkateshamurthy*) பிரபலமாக எச். எஸ். வி எனவும் கொடிகரே எஸ். வெங்கடேசமூர்த்தி எனவும் அழைக்கப்படும் இவர் ஓர் இந்திய கன்னடக் கவிஞரும், நாடக ஆசிரியருமாவார். 2020 ஆம் ஆண்டு பெப்ரவரி 5,6 மற்றும் 7 ஆம் தேதிகளில் குல்பர்கா நகரில் நடைபெற்ற கன்னட இலக்கிய அமைப்பு ஏற்பாடு செய்த 85 வது அகில இந்திய இலக்கியக் கூட்டத்திற்கு இவர் தலைமை தாங்கினார்.

## ஆரம்ப கால வாழ்க்கை
எச். எஸ். வி என பிரபலமாக அறியப்படும் இவர், (பிறந்த தேதி 23.6.1944), இன்றைய கன்னட கவிஞர்கள் மற்றும் நாடக எழுத்தாளர்களிடையே ஒரு முன்னணி வெளிச்சமாகத் திகழ்கிறார். இவர் பழமைவாத பெற்றோர்களான திருமதி. நாகரத்னம்மா மற்றும்  நாராயணபட்டா என்பவருக்கு தாவண்கரே மாவட்டம், சென்னகிரியின்  ஹொடிகெரே என்ற தொலைதூர கிராமத்தில்  பிறந்தார். பின்னர் இவர், தனது சொந்த கிராமத்தில் பள்ளிப்படிப்பைப் பெற்றார். ஹோலால்கெரேவிலும் படித்தார். பின்னர் சித்ரதுர்காவில் கல்லூரிப் பயிற்சியையும் பெற்றார். பெங்களூரு மத்திய கல்லூரியில் கன்னடத்தில் முதுகலைப் படித்தார். பெங்களூரு புனித சூசையப்பர் வணிகக் கல்லூரியில் மூன்று தசாப்தங்களுக்கும் மேலாக விரிவுரையாளராகவும் பேராசிரியராகவும் பணியாற்றிய இவர் ஓய்வு பெற்ற பின்னர் பெங்களூரில் குடியேறினார். *கன்னடடள்ளி கதனா கவனகலு* பற்றிய ஆராய்ச்சிக்காக இலக்கியத்தில் முனைவர் பட்டம் பெற்றார்.

## இலக்கிய வாழ்க்கை
இவர், பின் நவீனத்துவ எழுத்தாளராக அங்கீகரிக்கப்படுகிறார். இவர் பாவகீதக் கவிஞர் என்றும் நன்கு அறியப்பட்டவர். கன்னடத்தில் நன்கு அறியப்பட்ட இரண்டு இலக்கிய இயக்கங்களின் கலவையாகவும் இவர் கருதப்படுகிறார் - பின் நவீனத்துவத்திர்கு-முன் மற்றும் பின் நவீனத்துவத்திர்கு பிந்தைவர்.  2020 ஆம் ஆண்டு நிலவரப்படி, கன்னடத்தில் 100 க்கும் மேற்பட்ட புத்தகங்களை வெளியிட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:கன்னட எழுத்தாளர்கள்
பகுப்பு:சிவமொக்கா மாவட்ட மக்கள்
பகுப்பு:கன்னடக் கவிஞர்கள்
சைட்டல்லா

பகுப்பு:பூச்சிகள்
***சைட்டல்லா*** (***Psytalla)*** என்பது கணுக்காலிகள் தொகுதியிலுள்ள கொலைகாரப் பூச்சிகளுள் ஓர் பேரினமாகும்.

## சிற்றினங்கள்
இந்த பேரினத்திற்குள் உள்ள சிற்றினங்கள் பின்வருமாறு: 

* *சைட்டல்லா டுகாலிஸ்* (வெஸ்ட்வுட், 1845)
* *சைட்டல்லா டுயுட்ஜியோனி* டிஸ்டன்ட், 1919
* *[[சைட்டல்லா கோரிடா|சைட்டல்லா கோரிடா']]' <small>(ஸ்டால், 1865)</small>
* *சைட்டல்லா இன்காக்னிடா* <small>டிஸ்டன்ட், 1919</small>
* *சைட்டல்லா ஜான்ஸ்டோனி* <small>டிஸ்டன்ட், 1919</small>
* *சைட்டல்லா சாம்வெல்லி'' டிஸ்டன்ட், 1919

## மேற்கோள்கள்
பாலகிருஷ்ணா (கன்னட நடிகர்)

**டி.என்.பாலகிருஷ்ணா** (Balakrishna ) (2 நவம்பர் 1911 &ndash; 19 சூலை 1995) கன்னட திரையுலகில் ஒரு இந்திய நடிகராவார். இவருக்கு செவிப்புலன் பிரச்சினை இருப்பதாகவும், இவர் முற்றிலும் காது கேளாதவர் என்றும் சிலர் கூறுகின்றனர். இருப்பினும், இவர் கலைஞர்களின் உதடு அசைவுகளை உணர்வார். உரையாடல்களை தன்னிச்சையாக விவரிப்பார். *முரியதா மனே* (1964), *பங்காரதா மனுஷ்யா* (1972), *காந்தத குடி* (1973) மற்றும் *காமனா பில்லு* (1983) போன்ற படங்களில் நகைச்சுவை மற்றும் வில்லத்தனமான பாத்திரங்களுக்காக பிரபலமான இவர், ராஜ்குமார் முக்கியக் கதாபாத்திரத்தில் நடித்த நூற்றுக்கும் மேற்பட்ட படங்களில் அவருடன் தோன்றினார்.

பாலகிருஷ்ணா , 560 க்கும் மேற்பட்ட படங்களில் நாயகன், வில்லன், நகைச்சுவை நடிகர், குணச்சித்ர வேடம், அன்பான தந்தை மற்றும் பைத்தியக்காரராகத்  தோன்றி கன்னட சினிமாவில் அதிக வேடங்களில் நடித்துள்ளார் என்று அறியப்படுகிறது.  சுதா சந்திரன் இவரது முன்னாள் மருமகள் ஆவார்.

## ஆரம்ப கால வாழ்க்கை
இவர், 2 நவம்பர் 1911 அன்று மைசூர் அரசின் அரசிகெரே என்ற ஊரில் ஓர் ஏழை குடும்பத்தில் பிறந்தார். இவருக்கு நான்கு வயதாக இருந்தபோது, இவரின் தாயார் அவரை ஒரு தம்பதியினருக்கு வெறும்  8 க்கு விற்றார். அங்கு மோசமாக நடத்தப்பட்ட பின்னர் இவர் வளர்ப்பு பெற்றோரிடமிருந்து ஓடிவிட்டார்.

## தொழில்
இவர், முதன்முதலில்  ஸ்ரீ ராம பட்டாபிசேகம் என்ற நாடகத்தில் 1929 இல் நடித்தார். இதைத் தொடர்ந்து, இவர் ஒரு தொழில்முறை அடையாள ஓவியராக மாறுவதற்கு முன்பு ஒரு நாடக நிறுவனத்திற்கு மேடை பின்னணியின் ஓவியராக பணியாற்றினார். பின்னர், மிகக் குறைந்த சம்பளத்திற்கு ஒரு நாடக நிறுவனத்தில் நுழைவுச்சீட்டு  சேகரிப்பாளராக ஆனார். இவர் லட்சுமாசன நாடக நிறுவனத்துடனும் பின்னர் கௌரிசங்கர் நடக மண்டலியுடனும் நாடகங்களில் நடித்து திரும்பினார். இதைத் தொடர்ந்து, அந்தக் காலத்தில் குறிப்பிடத்தக்க நாடக இயக்குநரான குப்பி வீரண்ணாவின் நாடக நிறுவனத்தில் சேர்ந்தார். திரைப்பட இயக்குநர் பி.ஆர்.பந்துலு நாடக நிறுவனத்தை பார்வையிட்டார். மேடையில் இவரது நடிப்பைக் கண்டு, இவருக்கு ஒரு திரைப்பட பாத்திரத்தை வழங்கினார்.இவ்வாறு திரைப்பட நடிகராக தனது வாழ்க்கையைத் தொடங்கிய இவர், *காலச்சக்ரா* என்ற படத்தில் ஒரு வில்லனாகத் தோன்றினார். இது பாராட்டப்பட்ட ஒரு நடிப்பாக இருந்தது. ராஜ்குமார் முக்கிய வேடங்களில் நடித்த நூற்றுக்கும் மேற்பட்ட கன்னட படங்களில் பெரும்பாலும் நகைச்சுவை வேடங்களில் இவர் நடித்துள்ளார்.

கன்னட திரையுலகத்தை தன்னம்பிக்கை கொள்ளவும், தயாரிப்பாளர்களுக்கு பணத்தை மிச்சப்படுத்தவும், படப்பிடிப்பு அரங்கம் ஒன்றைத் தொடங்கினார். தனது பணம் மற்றும் சொத்து அனைத்தையும் இதில் முதலீடு செய்தார். இவர் 1963 ஆம் ஆண்டில் பெங்களூரின் கெங்கேரியில் 20 ஏக்கர் நிலப்பரப்பில் அபிமான் என்ற படப்பிடிப்பு அரங்கத்தைக் கட்டினார், ஆனால் ஆரம்பத்தில் சிரமங்களை எதிர்கொண்டார்.

கன்னட படங்கள் எதுவும் தயாரிக்கப்படாதபோது, ராஜ்குமார், ஜி.வி.ஐயர் போன்ற பிற நடிகர்களுடன் சேர்ந்து *ரணதீரா காந்தீரவா* என்ற படத்தை தயாரித்தார். இவர் படப்பிடிப்பு அரங்கத்தை உருவாக்க ஒரு நபருக்கு  1 என்ற அளவில் பொதுமக்களிடமிருந்து பணத்தை திரட்டினார். அரங்கம் ஒரு தோல்வியாக முடிந்தது. மேலும் இவர் இறந்து போனார். பாலகிருஷ்ணாவின் மகன் பி.கணேஷ் மற்றும் பேரன் கார்த்திக் ஆகியோரால் கவனிக்கப்பட்டு வரும் படப்பிடிப்பு அரங்கத்தில் இன்றும் தொலைக்காட்சி நாடகத் தொடர்கள் படமாக்கப்படுகின்றன.

## மேற்கோள்கள்

## வெளி இணைப்புகள்
## External links
* 
* 

பகுப்பு:ஹாசன் மாவட்ட மக்கள்
பகுப்பு:1995 இறப்புகள்
பகுப்பு:1913 பிறப்புகள்
பகுப்பு:கன்னடத் திரைப்பட நடிகர்கள்
ஒன்னாலி

**ஒன்னாலி** (Honnāli) என்பது இந்திய மாநிலமான கர்நாடகாவின் தாவண்கரே மாவட்டத்தில் உள்ள ஒரு பேரூராட்சி நகரமாகும் . சிவமோகா சுமார் 40 கி.மீ&nbsp;தெற்கே அமைந்துள்ளதுபடும்.

இந்த நகரம் வழியாக துங்கபத்திரை ஆறு பாய்கிறது. இந்தப் பகுதி மக்களின் பிரதான தொழில் விவசாயமாகும்.

## நிலவியல்
நகரம் 14.25 ° வடக்கிலும், 75.67 °கிழக்கிலும் அமைந்துள்ள அரை மலைநாட்டின் ஒரு பகுதியாகும். இது சராசரியாக 54 மீட்டர் உயரத்தில் (1771&nbsp;அடி) உள்ளது.

## புள்ளிவிவரங்கள்
2001 ஆம் ஆண்டு இந்திய மக்கள் தொகை கணக்கெடுப்பின்படி , ஒன்னாலியின் மக்கள் தொகை 15,574. ஆண்களில் மக்கள் தொகையில் 51%, பெண்கள் 49%. இந்நகரத்தின் சராசரி கல்வியறிவு விகிதம் 68% ஆகும், இது தேசிய சராசரியான 59.5% ஐ விட அதிகமாகும்: ஆண் கல்வியறிவு 73%, மற்றும் பெண் கல்வியறிவு 62%. இங்குள்ள மக்களில், 12% மக்கள் 6 வயதுக்குட்பட்டவர்கள்.
## கோயிகள்
ஒன்னாலி, சிவன் கோயிலுக்கு புகழ்பெற்ற தீர்த்த இராமேசுவரன் கோயில் ஒரு சுற்றுலா இடமாகும். மேலும் சுங்கடகட்டே சிறீமஞ்சுநாத சுவாமி கோயிலும், சிறீ நரசிம்ம சுவாமி கோயிலும் இங்கிருந்து 3 கி.மீ. தொலைவில் இருக்கிறது. துங்கபத்ரா நதிக்கரையில் இருக்கும் மேலும் ஒரு கோயில் "சிறீ மாதவ ரங்கநாத சுவாமி கோயில்" ஆகும். இது கொல்லரஹள்ளி கிராமத்திற்கு அடுத்தது மற்றும் ஒன்னாலி நகரத்திலிருந்து 3 கி.மீ. தூரத்தில் இருக்கிறது. ஒவ்வொரு சனிக்கிழமையும் சிறப்பு பூஜை ஏற்பாடு செய்யப்பட்டுள்ளது.

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
சென்னகிரி

**சென்னகிரி** (*Channagiri*) என்பது இந்தியாவின் கர்நாடக மாநிலத்தில் உள்ள தாவனகரே மாவட்டத்தில் உள்ள ஒரு நகரமும், வட்டத் தலைமையகமும் ஆகும்.

## சொற்பிறப்பியல்
மேலைக் கங்கர்களில் ஆட்சியில் இப்பகுதி 'அசந்திநாடு' என்று அழைக்கப்பட்டது. பின்னர் கல்யாணி சாளுக்கியரின் ஆட்சியின் கீழ் உச்சாங்கி பாண்டியர்களால் ஆளப்பட்டது. பின்னர் 17 ஆம் நூற்றாண்டில் கேளடி நாயக்க இராச்சியத்தின் கைகளில் சென்றது. கேளடியின் ராணி சென்னம்மா (1672-1697), கேளடி நாயக்க இராச்சியத்தின் ராணியாக இருந்ததால் இந்த நகரத்திற்கு அவரது  பெயரிடப்பட்டது என்று கூறப்படுகிறது. 

## நிலவியல்
சென்னகிரி 14.03 ° வடக்கிலும் 75.93 ° கிழக்கிலும் அமைந்துள்ளது  இதன் சராசரி உயரம் 662 மீட்டர் (2171 அடி) ஆகும்.

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, சென்னகிரியின் மக்கள் தொகை 18,517 என்ற அளவில் இருக்கிறது. ஆண் மக்கள் தொகையில் 52%, பெண்கள் 48% ஆகும். இதன் சராசரி கல்வியறிவு விகிதம் 71% ஆகும். இது தேசிய சராசரியான 59.5% ஐ விட அதிகமாகும்; ஆண் கல்வியறிவு 74% மற்றும் பெண் கல்வியறிவு 67%. மக்கள் தொகையில் 13% 6 வயதுக்குட்பட்டவர்கள்..

## மலைக் கோட்டை
இங்கு ஒரு மலைக் கோட்டை உள்ளது, இது 1770 ஆம் ஆண்டில் ஒரு இரங்கநாதர் ஆலயத்துடன் கட்டப்பட்டுள்ளாது. இது நகரின் மேற்கே சுமார் 200 அடி உயரத்தில் உயர்ந்துள்ளது. இது பூமியால் மூடப்பட்ட ஒரு மென்மையான இருளைக் கொண்டுள்ளது. இது ஒரு பரந்த சமவெளியைக் கொண்டுள்ளது. இந்த கோட்டை இரண்டு இடிந்த சுவர்களைக் கொண்டுள்ள. இது அகழிகளால் பாதுகாக்கப்படுகிறது. பிரதான வாயில் வடக்கே சாய்வு மிகக் குறைவாக உள்ளது. 

மலையுச்சியில் இருக்கும் இரங்கநாதருக்கு அர்ப்பணிக்கப்பட்ட கோயில் பெத்த-ரங்கநாதர் என்று அழைக்கப்படுகிறது. மேலும் இங்கு விஷ்ணு  தனது முன் கைகளில் சக்கரத்தையும் சங்கையும் தனது பின் கைகளிலும், அம்புகளையும் வத்துள்ளார். இங்கு ஒரு சிறிய கருடன் பீடம் ஒன்றுள்ளது. மேலும் விஷ்ணுவின் இரண்டு பக்கத்திலும் இரு துணைவியர் அமர்ந்துள்ளனர். 

இதன் தென்மேற்கில் புத்தப்பாவுக்கு அர்ப்பணிக்கப்பட்ட ஒரு சிறிய சன்னதி உள்ளது. அதில் ஒரு கடவுளின் தலையைக் கொண்டுள்ளது. அதன் நாக்கு அவரது வாயிலிருந்து வெளியேறுகிறது. 

## போக்குவரத்து
தேசிய நெடுஞ்சாலை 369 சென்னகிரி வழியாக செல்கிறது. இது சித்ரதுர்கா மற்றும் சிவமோகா இடையே இணைகிறது. 

## குறிப்பிடத்தக்க நபர்கள்

* 18 ஆம் நூற்றாண்டில் இந்தியாவில் ஒரு இராணுவ சிப்பாயும், சாகசக்காரரும் கொள்ளைக்காரருமான தொண்டியா வா என்பவர் சென்னகிரியில் பிறந்தார்
* ஜே. ஹெச். படேல், கர்நாடக முன்னாள் முதல்வர்.
* கன்னட மொழிக் கவிஞரும், நாடக ஆசிரியருமான எச். எஸ். வெங்கடேசமூர்த்தி இங்கு பிறந்தவர்.
* கன்னட எழுத்தாளரும், ஆராய்ச்சியாளரும், வரலாற்றாசிரியருமான எம். சித்தானந்த மூர்த்தி இங்கு பிறந்தார்.

## மேலும் காண்க

* சாந்தி சகாரா ஏரி
* தாவண்கரே

## மேற்கோள்கள்

பகுப்பு:கருநாடகக் கோட்டைகள்
பகுப்பு:Coordinates on Wikidata
சைட்டல்லா கோரிடா

***சைட்டல்லா கோரிடா (Psytalla horrida)*** என்பது  *[[சைட்டல்லா]]* பேரினத்தினைச் சார்ந்த கொலைகார பூச்சிகளுள் ஓர் சிற்றினமாகும். இது பொதுவாகக் கொடூர இராச கொலைகார பூச்சி அல்லது பெரும் முள் கொலைகாரப் பூச்சி என அழைக்கப்படுகிறது. 
[வலது|thumb|303x303px|[டோகோ|டோகோ, ஏற்றப்பட்ட மாதிரி]]

## பரவல்
இச்சிற்றினம் வெப்பமண்டல மேற்கு ஆப்பிரிக்காவில் டோகோ முதல் கேமரூன் வரை காணப்படுகிறது .

## விளக்கம்
*சைட்டல்லா கோரிடா*வின் உடல் நீளம் 3 முதல் 4.5 சென்டிமீட்டர் வரை உள்ளது. உலகின் காணப்படும் கொலைகாரப் பூச்சிகளில் மிகப்பெரிது இதுவாகும். பெரிய தலை, குறிகிய கழுத்து, கடினமான கண்டங்களுடன் கூடிய வாயுறுப்புகளையுடையது. உணர்கொம்பு நீளமனது, மெல்லியது. கருமை நிற உடலினை கொண்டது. மார்புபகுதியில் கிரீடம் போன்ற இரு முட்கள் காணப்படுகின்றன. அடிவயிற்றின் விளிம்பில் சிவப்பு மற்றும் கருப்பு எச்சரிக்கை வண்ணங்களைக் கொண்டுள்ளன (லேட்டோடெர்கைட்டுகள்). கெமெலிட்ராவில் எனப்படும் முன் இறக்கையில் சிவப்பு வண்ண அடையாளங்கள் உள்ளன. கால்கள் நீளமாக உள்ளன. சிவப்பு மற்றும் கருப்பு தொடையும், முற்றிலும் சிவப்பு நிற கீழ்க்கால் உள்ளெலும்பு காணப்படும். இந்த இனத்தில் பால் ஈருமை வெளிப்படுகிறது. பெண் பூச்சியின் அடிவயிற்று  மென்மையாகவும், ஆணில் அடிவயிற்றில் வட்ட புறவளர்ச்சி காணப்படும்.

## உயிரியல் மற்றும் நடத்தை
இனச்சேர்க்கைக்குச் சில வாரங்களுக்குப் பிறகு பெண்கள் முட்டையிடுகின்றன. நான்கு முதல் ஆறு வாரங்கள் வரை அடைகாத்தல் நடைபெறும். முட்டையிலிருந்து வெளிவரும் இளம் பூச்சிகள் ஐந்து மில்லிமீட்டர் நீளமுடையன. இவற்றின் மார்பகமும் வயிற்றுப்பகுதியும் சிவப்பாகவும், கால்கள் மஞ்சளாகவும் உள்ளன. சில நாட்களில் மார்புப்பகுதி கருமை நிறமாக மாறும். இந்த வளர்ச்சியானது ஆறு முதல் எட்டு மாதங்கள் வரை நீடிக்கும். இளம் உயிரி ஆறு முறை தோலுரித்து முதிர்ந்த உயிரியாக மாறும். முதிர்ந்த உயிரி சராசரியாக ஒன்று முதல் இரண்டு ஆண்டுகள் வரை உயிர்வாழும். 

இவை பகலில் மரத்திலோ அல்லது இறந்த மரங்களிலோ மறைந்திருந்து, இரவில் வெளியே வரும். இரையை உண்பதற்காக, இப்பூச்சிகள் தங்களது கடுமையான தலைகூர்நீட்சி மூலம் இரையினுள் விசத்தினைச் செலுத்தி கொல்லுகின்றன. மேலும் இவை தீங்கு விளைவிக்கும் ஓர் வகையான திரவத்தைத் தெளிக்கலாம்.

## மேற்கோள்கள்

## வெளி இணைப்புகள்

* ரோச் கிராசிங்
* பிளிக்கர்
* கேலரி-பூச்சி

பகுப்பு:பூச்சிகள்
இந்தியக் கடற்படை கல்விக்கழகம்

**இந்தியக் கடற்படை அகாதமி**  (**Indian Naval Academy** (INA or INA Ezhimala) இந்தியக் கடற்படை மற்றும் இந்தியக் கடலோரக் காவல்படையில் சேரும் அதிகாரிகளுக்கு அடிப்படை கப்பற்படைப் பயிற்சி அளிக்கிறது இந்த அகாதமி, இந்தியாவின் கேரளா மாநிலத்தின் கண்ணூர் மாவட்டத்தில் அரபுக் கடல் கடற்கரையில் உள்ள எழிமலை எனுமிடத்தில் உள்ளது.

1969-இல் கடற்படை அகாதமி நிறுவப்பட்டாலும், இதன் எழிமலை வளாகம்  8 சனவரி 2000 அமைக்கப்பட்டு, இதன் பெயர் இந்தியக் கடற்படை அகாதமி பெயர் மாற்றம் செய்யப்பட்டது. எழிமலையில் அமைந்த இந்தியக் கடற்படை அகாதமி வளாகம்  2,452 ஏக்கர்  (9.92&nbsp;km2) பரப்பளவு கொண்டது. இவ்வளாகத்தில் *ஐஎன்எஸ் சமாரின்*  கிட்டங்கியும், *ஐஎன்எச்எஸ் நவஜீவன்*  என்ற மருத்துவமனையும் உள்ளது.

## பயிற்சி

மேனிலைப் பள்ளித் தேர்வில் அறிவியல் பாடத்திட்டத்தில் தேர்ச்சி பெற்ற மாணவர்கள், UPSC அல்லது தேசிய பாதுகாப்பு அகாதமி நடத்தும் நுழைவுத் தேர்வில் தேர்ச்சி பெற்றவர்களுக்கு, முப்படைச் சேவைகளுக்கான தேர்வு வாரியத்தினர் நடத்தும் 5 நாள்  உடல் தகுதி மற்றும் அறிவித் திறன் குறித்தான் சோதனையில் வெற்றி பெற்றவர்கள்  கடற்படை அகாதமி நடத்தும் 4 ஆண்டு மின்னனு &   தொலைத்தொடர்பு, இயந்திரவியல் மற்றும் கப்பல் கட்டுமானம் ஆகிய இளநிலை பொறியியல் பட்டப்படிப்புகளில் சேர்க்கை நடைபெறுகிறது. 4 ஆண்டு இளநிலை பட்டப்படிப்பு முடித்தவர்களுக்கு, விசாகப்பட்டினம் கடற்படை தளத்தில் ஆறு மாத கடற்படை பயிற்சி வழங்கப்படும். மேலும் படிக்க விருப்பமுள்ளவர்கள் புது தில்லி இந்திய தொழில் நுட்பக் கழகத்தில் முதுநிலை படிப்பு மற்றும் ஆய்வுப் படிப்புகள் படிக்கலாம். இளநிலை கடற்படை அதிகாரிகளுக்கு கூடுதலாக தரைப்போர், நீர்மூழ்கி போர்முறைகள், கடற்படை விமானங்கள் இயக்குதல் குறித்து பயிற்சி வழங்கப்படும்.

## வளாகம்

இந்தியக் காவற்படை அகாதமி,  கேரளாவின் கண்ணூர் நகரத்திலிருந்து வடக்கே 35 கி.மீ. தொலைவிலும், மங்களுருக்கு தெற்கே 117 கி.மீ. தொலைவிலும், அரபுக் கடல் கடற்கரையில் எழிமலை எனுமிடத்தில் அமைந்துள்ளது. இதன் அருகமைந்த தொடருந்து நிலையம், 8 கி.மீ. தொலைவில் உள்ள பையனூரில் உள்ளது. அருகமைந்த கண்ணூர் பன்னாட்டு வானூர்தி நிலையம், எழிமலைக்கு தென்கிழக்கே 60 கி.மீ. தொலைவில் உள்ளது. இதன் வளாகத்தில் ஒரு கலங்கரை விளக்கம் உள்ளது.

## நிர்வாகம்
இந்த அகாதமி வளாகம் பயிற்சி மண்டலம், நிர்வாக மண்டலம் மற்றும் குடியிருப்பு மண்டலம் என மூன்றாகப் பிரிக்கப்பட்டுள்ளது. இந்த அகாதமியில் 2010-ஆம் ஆண்டில் கல்வி கற்பிக்க 161 கடற்படை அதிகாரிகளும், 47 பேரராசிரியர்கள் மற்றும் விரிவுரையாளர்களும், 502 கடற்படை மாலுமிகளும், 557  கடற்படை அதிகாரிகளின் குடும்பத்தினரும்  இருந்தனர். இந்த அகாதமியின் வளாகத்தில் கடற்படை அதிகாரிகள், ஊழியர்கள் மற்றும் அவர்களின் குடும்பத்தினர் 4,000 பேர் குடியிருப்பதற்கு வசதி உள்ளது. இந்த அகாதமி வளாகத்தில் *ஐஎன்எஸ் நவஜீவனி* என்ற மருத்துவ மனை 64 படுக்கைகளுடன் 12 டிசம்பர் 2012 அன்று நிறுவப்பட்டது.

## மேற்கோள்கள்

### ஆதார நூற்பட்டியல்

* 

## வெளி இணைப்புகள்

*

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:கண்ணூர் மாவட்டம்
பகுப்பு:இந்தியக் கடற்படை
சிம்பல்பார தேசிய பூங்கா

**சிம்பல்பரா தேசிய பூங்கா** (**Simbalbara National Park)** இந்தியாவில் உள்ள தேசிய பூங்காவாகும். இது இமாச்சலப் பிரதேசத்தின் சிர்மெளர் மாவட்டத்தின் பாண்டா பள்ளத்தாக்கில், அரியானாவின் எல்லையில் அமைந்துள்ளது . அடர்த்தியான சால் காடுகளைக் கொண்டிருக்கின்றது. இந்த பாதுகாக்கப்பட்ட வனப்பகுதியானது 1958ஆம் ஆண்டில் சிம்பல்பாரா வனவிலங்கு சரணாலயமாக 19.03 சதுர கிலோ மீட்டர் பரப்பில் உருவாக்கப்பட்டது. 2010ல் 8.88&nbsp;சதுர கிலோ மீட்டர் பரப்பளவு சேர்க்கப்பட்டு தேசிய பூங்காவாக மாற்றப்பட்டது.  தற்பொழுது சுமார்  பரப்பளவில் இந்த பூங்கா அமைந்துள்ளது. இந்த பூங்காவின் பள்ளத்தாக்கில் வற்றாத நீரோடை ஒன்று உள்ளது. இமாச்சல பிரதேசத்தின் போக்குவரத்து மற்றும் சுற்றுலாத் துறை இந்த பூங்காவை அதன் இயற் வடிவத்தில் பாதுகாத்து வருகின்றது.

சிம்பல்பாரா வன ஓய்வு இல்லம் புருவாலாவிலிருந்து சாலைகள் மூலம் நன்கு இணைக்கப்பட்டுள்ளது. இந்த இல்லத்திலிருந்து பள்ளத்தாக்கின் அழகிய காட்சிகளை ரசிக்கலாம்.  கோரல், கடமான் மற்றும் புள்ளிமான் ஆகியவை இங்கு காணப்படும் பொதுவான விலங்குகளாகும். அருகிலுள்ள காடுகளில் வனத்தினைச் சுற்றிப் பார்க்க நடைபாதைகள் உள்ளன. அக்டோபர் மற்றும் நவம்பர் மாதங்களில் பூங்காவைச் சுற்றிப்பார்க்கச் சிறந்த நேரம். 

## அணுகல்

* அருகிலுள்ள விமான நிலையம்: சண்டிகர்      (நஹானிலிருந்து 87 கி.மீ)
* ரயில்வே: அருகிலுள்ள ரயில் பாதை அம்பாலா கேண்டில் உள்ளது. (நஹானிலிருந்து 63 கி.மீ)
* சாலை வழியாக: நஹான் சாலை வழியாக நன்கு இணைக்கப்பட்டுள்ளது, பல நகரங்கள் மற்றும் சுற்றுலா இடங்களுடன் இணைக்கப்பட்டுள்ளது.
* அருகிலுள்ள கிராமம்: சிம்பல்பராவுக்கு எதிரே உள்ள பால்கோரி

## குறிப்புகளும் மேற்கோள்களும்

## வெளி இணைப்புகள்

* himachaltourism.nic.in 
* hptdc.gov.in 

பகுப்பு:தேசியப் பூங்காக்கள்